અહેવાલો અનુસાર આ હોબાળો કનૈયાને હાજર કરાયો તે પહેલા ચાલુ થયો હતો. કનૈયાને રજુ કરાયો ત્યારે કેટલાય તેના સમર્થકો પણ ત્યાં પહોંચ્યા હતા. ત્યા વકીલો પણ મોટા પ્રમાણમાં હાજર હતા. બંન્ને વચ્ચે બોલાચાલી અને ત્યાર બાદ મારામારી ચાલુ થઇ ગઇ હતી. વકીલોએ કનૈયાનાં સમર્થક એક વિદ્યાર્થીને કોર્ટ પરિસરમાં જ મેથીપાક ચખાડ્યો હતો. જાણકારી મળ્યા બાદ તુરંત જ પોલીસ ઘટના સ્થળ પર પહોંચી ગઇ હતી. સ્થિતીને નિયંત્રણમાં લીધી હતી. હોબાળો વધ્યા બાદ ડીસીપી પણ ત્યા પહોંચ્યા હતા.